**Iepirkuma procedūras – slēgta konkursa**

**„Mēbeļu un aprīkojuma piegāde un uzstādīšana”**

**(iepirkuma identifikācijas Nr. LU 2014/34\_ERAF 2)**

**Iepirkuma priekšmeta 1.daļas „Laboratorijas mēbeles un iekārtas, piegāde un uzstādīšana”**

**ZIŅOJUMS**

Rīgā, 2015.gada 14.maijā

**Pasūtītājs**: Latvijas Universitāte, Raiņa bulvāris 19, Rīga, LV-1586, Latvija.

**Iepirkuma priekšmets**: Iepirkuma priekšmeta CPV kodi: Laboratorijas mēbeles un iekārtas; piegāde uz uzstādīšana (CPV kods: 39180000-7 (Laboratorijas mēbeles) un papildu CPV kods: 391500008-8 (Dažādas mēbeles un iekārtas), piegāde un uzstādīšana (CPV kods 51430000-5 (Laboratoriju iekārtu uzstādīšanas pakalpojumi).

**Iepirkuma identifikācijas numurs:** LU 2014/34\_ERAF 2.

**Iepirkuma metode:** slēgts konkurss saskaņā ar Publisko iepirkumu likumu.

**Datums, kad paziņojums par līgumu publicēts Iepirkumu uzraudzības biroja mājaslapā:** 2014.gada 30.decembrī.

### Datums, kad paziņojums par līgumu publicēts Eiropas Savienības Oficiālajā Vēstnesī: 2015.gada 2.javārī.

**Iepirkuma komisijas sastāvs un tās izveidošanas pamatojums:** Izveidota pamatojoties uz Latvijas Universitātes 2014.gada 13.janvāra rīkojumu Nr.1/12.

Komisijas sastāvs:

Komisijas priekšsēdētājs:

Indriķis Muižnieks– LU zinātņu prorektors;

Komisijas priekšsēdētāja vietnieks:

Kitija Freija – LU rektora vietniece infrastruktūras attīstības jautājumos;

Komisijas locekļi:

Kristīne Zubkāne – LU Attīstības un plānošanas departamenta juriste;

Dace Silarāja – LU Ķīmijas fakultātes izpilddirektore;

Imants Klāvs – LU Attīstības un plānošanas departamenta projektu koordinators;

Matīss Markus – LU Attīstības un plānošanas departamenta finanšu konsultants.

**Kvalifikācijas prasības attiecībā uz kandidātu:**

|  |  |
| --- | --- |
| Nolikuma punkts | Nolikuma prasība |
| 12.1. | Kandidāts, personālsabiedrība un visi personālsabiedrības biedri (ja pieteikumu iesniedz personālsabiedrība) vai visi piegādātāju apvienības dalībnieki (ja pieteikumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs. |
| 12.2. | Kandidātam pēdējo 3 (trīs) gadu laikā ir pieredze šādu piegāžu realizēšanā: |
| 12.2.1. | ir izpildījis vismaz 1 (vienu) līgumu par laboratorijas mēbeļu piegādi un uzstādīšanu ar kopējo līgumcenu vismaz EUR 450 000 (četri simti piecdesmit tūkstoši eiro) apmērā, neieskaitot pievienotās vērtības nodokli; |
| 12.3. | Kandidāta likviditātes kopējam koeficientam (apgrozāmie līdzekļi /īstermiņa saistības) uz 2014.gada 31.decembri jābūt ne mazākam par 1,00 (viens komats nulle nulle) |
| 12.4. | Kandidāta vidējais pēdējo 3 (trīs) gadu finanšu apgrozījums ir ne mazāks kā EUR 1 000 000 (viens miljons eiro). Ja pieteikumu iesniedz personālsabiedrība vai personu apvienība, kandidāta vidējais pēdējo 3 (trīs) gadu finanšu apgrozījums tiek aprēķināts no visu personu apvienības dalībnieku kopējā katra atsevišķā gada apgrozījuma. |

**Saimnieciski izdevīgākā piedāvājuma izvēles kritēriji un to skaitliskās vērtības un vērtēšanas metodika:**

|  |  |  |
| --- | --- | --- |
| **Nr.** | **Kritērija nosaukums** | **Maksimālais punktu skaits** |
| 1. | Cena | 85 |
| 2. | Garantijas termiņš | 15 |
| **Kopā** | | **100 punkti** |

### Cenas kritērija dotais punktu skaits tiks aprēķināts šādi:

|  |
| --- |
| **S=85\*(Cm/C)**, kur: |
| S - kritērijā iegūtais punktu skaits;  Cm - lētākā piedāvātā cena (bez PVN);  C - pretendenta piedāvāta cena (bez PVN). |

### Garantijas termiņa kritērija dotais punktu skaits tiks novērtēts šādi:

|  |  |
| --- | --- |
| **Garantijas termiņš** | **Kritērija dotais punktu skaits** |
| 5 gadi | 15 |
| 4 gadi | 12 |
| 3 gadi | 9 |
| 2 gadi | 6 |
| mazāks par 2 gadiem | 0 |

**Pieteikumu iesniegšanas termiņš:** 2015.gada 5.februāris.

**Piedāvājumu iesniegšanas termiņš:** 2015.gada 29.aprīlis.

**Kandidātu nosaukumi, kuri iesnieguši pieteikumus:**

|  |  |  |
| --- | --- | --- |
| **Nr.p.k.** | **Kandidāta nosaukums** | **Pieteikuma iesniegšanas datums** |
|  | UAB „Labochema LT” | 2015.gada 4.februāris |
|  | OU „Medkoe” | 2015.gada 4.februāris |
|  | SIA „Saint – Tech” | 2015.gada 5.februaris |

**Pretendentu nosaukumi, kuri iesnieguši piedāvājumus, kā arī piedāvātās cenas:**

|  |  |  |  |  |
| --- | --- | --- | --- | --- |
| **Nr.p.k.** | **Pretendenta nosaukums** | **Piedāvājuma iesniegšanas datums un laiks** | **Piedāvātā cena, neieskaitot PVN** | **Piedāvātais garantijas termiņš** |
|  | OU „Medkoe” | 2015.gada 28.aprīlis plkst.10.49 | 477 571,43 EUR | 5 gadi |
|  | UAB „Labochema LT | 2015.gada 29.aprīlis plkst.9.23 | 422 926,00 EUR | 5 gadi |
|  | SIA „Saint – Tech” | 2015.gada 29.aprīlis,  plkst. 9.41 | 571 463,00 EUR | 5 gadi |

**Pieteikumu atvēršanas vieta, datums un laiks:** Latvijas Universitātes Saimniecības pārvalde, Baznīcas ielā 5, 1.stāvā Torņkalna projekta birojs (ieeja pie automašīnu barjeras), 2015.gada 5.februāris pkst.10.00.

**Piedāvājumu atvēršanas vieta, datums un laiks:** Latvijas Universitātes Saimniecības pārvalde, Baznīcas ielā 5, 1.stāvā Torņkalna projekta birojs (ieeja pie automašīnu barjeras), 2015.gada 29.aprīlis pkst.11.00.

**Pretendenta nosaukums, ar kuru nolemts slēgt līgumu:** OU „Medkoe”. Piedāvātā līgumcena 477 571,43 EUR, neieskaitot pievienotās vērtības nodokli.

**Pamatojums piedāvājuma izvēlei:** Piedāvājums atbilda visām uzaicinājumā izvirzītajām prasībām un tika noteikts, kā saimnieciski izdevīgākais piedāvājums. Piedāvājumu vērtēšanas kopsavilkums norādīts tabulā zemāk.

|  |  |  |  |  |  |
| --- | --- | --- | --- | --- | --- |
| **Pretendents** | **Pretendenta piedāvātā cena EUR bez PVN** | **Punktu skaits par cenas kritēriju** | **Pretendenta piedāvātais garantijas termiņš** | **Punktu skaits par garantijas termiņa kritēriju** | **Kopā** |
| OU „Medkoe” | 477 571,43 | 85\*(477 571,43/477 571,43)=85 | 5 gadi | 15 | **100** |
| SIA „Saint-Tech” | 574 463,00 | 85\*(477 571,43/574 463,00) =86 | 5 gadi | 15 | 86 |

**Pretendenti, kuru piedāvājumi noraidīti:**

1. UAB “Labochema LT”

**Pamatojums lēmumam par noraidītajiem pretendentiem:**

1. UAB “Labochema LT”:

Iepirkuma komisija konstatēja, ka uzaicinājuma kandidātiem 2.pielikuma „Tehniskais un finanšu piedāvājums”, 15.punktā (Ventilējams ķīmisko vielu glabāšanas skapis) un 16.punktā (Izvelkams ķimikāliju glabāšanas skapis ar antresolu) ir noteikta pasūtītāja prasība ventilācijas nodrošināšanai aprīkot skapi ar automātisku plastmasas konstantas gaisa plūsmas vārstu. Automātisks vārsts nepieciešams gadījumam, ja mainās gaisa plūsmas spiediens kopējā ventilācijas sistēmā. Šādā gadījumā automātiskais vārsts regulē gaisa pieplūdi automātiski.

Sniedzot papildu informāciju par savu tehnisko piedāvājumu, pretendents UAB “Labochema LT” 11.05.2015. vēstules Nr. 03-328 3.punkta tabulā norādījis piedāvātā ventilācijas vārsta ražotāju Schneider Elektronik GmbH un modeli CAV-P. Piedāvātais ventilācijas vārsts nav automātiskais vārsts, bet gan mehāniskais vārsts, kurš neatbilst uzaicinājuma kandidātiem 2.pielikuma „Tehniskais un finanšu piedāvājums” 15. un 16.punktā noteiktajām pasūtītāja prasībām un nav saderīgs ar esošo ventilācijas sistēmu ēkā, Jelgavas ielā 1

Uzaicinājuma kandidātiem 2.pielikuma „Tehniskais un finanšu piedāvājums” 18.punktā (Laboratorijas galds) pasūtītājs ir noteicis, ka galda virsma jāizgatavo no 30 mm (+/-0,2mm) biezas skaidu plāksnes, kas pārklāta ar 0,8 mm augstspiediena laminātu (HPL).

Tehniskā un finanšu piedāvājuma 2.6.3.punkts nosaka pasūtītāja prasības attiecībā uz laboratorijas mēbelēm piemērojamiem standartiem - P5 EN 312-5:2000 (Koka skaidu plāksnes-Specifikācijas-5.daļa: Prasības slogotām plāksnēm ekspluatācijai paaugstinātā mitrumā).

UAB “Labochema LT” piedāvājumā atrodamajā koka skaidu plāksnes ražotāja Pfleiderer deklarācijā norādīts plāksnes biezums >13 mm līdz <20 mm. Līdz ar to laboratorijas galda virsmas izgatavošanai minētā plāksne nav atbilstoša un attiecīgi pretendenta piedāvājums neatbilst uzaicinājuma kandidātiem 2.pielikuma „Tehniskais un finanšu piedāvājums” 18.punktā noteiktajām prasībām.

Papildus minētajam pasūtītāja prasība ir laboratorijas mēbeļu korpusus (1.-21. pozīcija) izgatavot no mitrumizturīgas skaidu plāksnes ar biezumu 18 mm, kas no abām pusēm laminēta ar augstspiediena laminātu (HPL). Uz pasūtītāja jautājumu par izmantotā lamināta ražotāju UAB “Labochema LT” 11.05.2015 vēstules Nr. 03-328 3.punkta tabulas pirmajā rindiņā norādījis tikai mitrumizturīgās skaidu plāksnes ražotāju, bet nav norādes par izmantojamo laminātu proti, vai tiks izmantots augstspiediena lamināts (HPL), ar kuru paredzēts apstrādāt kokskaidu plāksni (melamīna pārklājums nav pieļaujams). Līdz ar to UAB “Labochema LT” sniegtā precizētā informācija nav pietiekama, lai pasūtītājs varētu pārliecināties par piedāvātā materiāla atbilstību Tehniskā un finanšu piedāvājuma prasībām.

Turklāt no UAB “Labochema LT” iesniegtajiem laboratorijas mēbeļu testēšanas protokoliem var secināt, ka testam iesniegto mēbeļu korpusi nav izgatavoti atbilstoši Pasūtītāja prasībām. Piemēram, testētās mēbeles nav izgatavotas no HPL laminētām plāksnēm, skapju aizmugurējās sienas izgatavotas no 3,2 mm biezas plātnes (HDF), nav testēti zemgalda skapīši uz riteņiem, bet skapīši ar pamatni. Līdz ar to pasūtītājs nevar gūt pārliecību, ka izgatavotās mēbeles atbildīs uzaicinājumā kandidātiem noteiktajām pasūtītāja prasībām.

Ņemot vērā minēto, iepirkuma komisija konstatēja, ka UAB „Labochema LT” piedāvājums neatbilst uzaicinājuma kandidātiem 2.pielikumā „Tehniskais un finanšu piedāvājums” izvirzītajām prasībām un ir noraidāms.

**Kandidāti, kas atlasīti iesniegt piedāvājumus:**

1. UAB “Labochema LT”
2. OU “Medkoe”
3. SIA “Saint-Tech”

**Pamatojums lēmumam par atlasītajiem kandidātiem**: Atlasītie kandidāti atbilda visām nolikumā noteiktajām prasībām.

Sagatavotājs

N.Orols 67043827